НАРОДНО ЧИТАЛИЩЕ „ПРОБУДА – 1924Г.“ СЕЛО СЪРНЕВО, ОБЩИНА КАРНОБАТ, ОБЛАСТ БУРГАС

ДОКЛАД

За осъществените читалищни дейности и изразходваните средства от бюджета за 2020г.

Изминалата 2020 г. беше трудна година за всички хора по света, такава беше и нашето читалище. В условията на пандемия и при спазване на строги привоепидемични мерки се стремяхме да запазим ролята му на жизнен духовен център, пазител на културните и фолклорни традиции в селото.

В началото на годината, преди обявяване на извънредната обстановка, успяхме да пресъздадем традицията на Бабинден; да посрещнем Баба Марта; да отпразнуваме деня на самодееца, международния ден на жените – 8 март. Забавната програма, хумора и шегите, игрите и томболата, подготвени от клуб „Веселие“ пи читалището, повдигнаха духа и настроението на присъстващите. Самодейните ни състави на своята творческа седянка по случай празника си, се потопиха в спомените за сценичните си изяви през годините, за фолклорните празници, събори и фестивали, където сме получавали признание и награди.

През месец юли и август при спазване на изискванията за дистанцираност и намаляване броя на посетителите, проведохме летните занимания на децата по програмата ни „Весела ваканция“. Всеки четвъртък Ирена, Константин, Алексия и Теодор посещаваха читалището, четяха любими произведения, рисуваха илюстрации към тях, изработваха картички, играеха занимателни игри, пееха и се забавляваха. Творбите им запазихме в албума „Лято 2020“ в библиотеката. За активното си участие децата получиха награди от читалищното настоятелство.

Фолклорният ни състав за пресъздаване на народни обичаи взе участие във национален онлайн фестивал за автентичен фолклор „От извора“ на читалище „Светлина“ село Труд с обичая Игнажден. Бяхме наградени с диплом за отлично представяне и почетен знак.

В навечерието на Нова година читалището зарадва децата във селото. Пратеници на Дядо Коледа посетиха домовете им и раздадоха подаръци и лакомства на малчуганите. Напомниха им, че читалището и библиотеката ги очакват с нови книги и занимания.

Библиотеката при читалището разполага с 4978 библиотечни единици. Обогатихме библиотечния си фонд с 80 бр. нови книги по програма „Българските библиотеки – съвременни центрове за четене и информираност“. Новонабавената литература в библиотеката през 2020г. е 218 бр. книги, от които 136 бр. дарение и 82 бр. закупени. Читателите на библиотеката са 70, от които 14 са деца до 14 годишна възраст. Посещенията в библиотеката са 283, заетите библиотечни материали 362 бр. Проведени са следните библиотечни мероприятия:

* Гео Милев- поета, чието творчество сложи край на живота му
* Творчеството на Свобода Бъчварова – писател и киносценарист
* Емблематичните цитати на Атанас Буров – банкер и политик
* Кът с новите книги в библиотеката за Международния ден на книгата
* Табла за бележите дати и годишнини: за Васил Левски, Освобождението на България, Деня на българската просвета и култура, Деня на Ботев, Деня на народните будители

Към читалището работят художествени състави: певчески състав за изворен фолклор, състав за пресъздаване на народни обичаи, клуб за народен хумор „Веселие“, трио „Сърневка“, детска лазарска група, клубове по интереси: „Приятели на книгата“, „Съвременна домакини и „Жива памет“. Читалището е абонирано за два броя вестници и две списания.

Читалището притежава 45 дка собствена земеделска земя и 5 дка общинска земя за безвъзмездно ползване, които отдава под наем и е получило годишна рента за 2020г. – 2405лв. Сградата на читалището е в задоволително състояние – първият етаж, който в действителност се използва за кабинет, библиотека, хранилище и етнографска сбирка. От наложителен ремонт се нуждае сцената и зрителната зала.

Членовете на читалището са 51 действителни и 6 спомагателни. Събрания членски внос за 2020г. е 108 лв. Читалищното настоятелство за 2020г. е провело 4 броя заседания и едно общо събрание на членовете на читалището. В читалището работи 1 бр. работник библиотека на пълно работно време, с осигурителен месечен доход 615лв.

За 2020г. читалището е получило следните субсидии:

* по договор с Общината 10500лв.
* Допълващо финансиране от МК за книги 881лв.

От тях са изразходени:

* За заплати 7380лв.
* За осигуровки 1400лв.
* За мероприятия на читалището 200лв.
* За абонамент 250лв.
* За закупуване на книги 900лв.
* Стопански разходи 210лв.
* За канцеларски материали 100лв.
* За такси регистрация ГФО и обслужване ДСК 700лв.

Всичко разходи: 11160лв.